বেহালা পর্ণশ্রীর উপেন্দ্র ব্যানার্জী রোডের দোতলা বাড়িটিতে হানা দেয় লালবাজারের একটি গোয়েন্দা দল। হাতেনাতে ধরা পড়ে ৮ মহিলা-সহ ১৭ জন। বাড়ির মালিক বলছেন, অফিস খোলার জন্য একমাস আগেই  শুভ মজুমদার ও সুব্রত সামন্ত নামে দুজন তাঁর বাড়ি ভাড়া নেয়। কিন্তু সেখানে যে মধুচক্র চলছে, ঘুণাক্ষরে টের পাননি তিনি। বাড়ির মালিক এ কে দত্ত পেশায় চিকিত্সক। বাড়ি ভাড়া দিয়ে থাকেন চারু মার্কেটের একটি ফ্ল্যাটে। মধুচক্রের খবরে হতবাক এলাকার বাসিন্দারাও। ঘটনার তদন্ত শুরু করেছে গোয়েন্দারা।